สวัสดีค่ะพอดีตอนนี้ตั้งครรภ์​ 6เดือน​ มีอาการท้องผูกมากๆค่ะและท้องอืดด้วยค่ะคือการท้องผูกตอนนี้ทำให้เป็นริดสีดวงทวารแล้วค่ะมียาระบายอะไรบ้างคะที่ทานได้เพราะทนอาการท้องผูกไม่ไหวแล้วค่ะ
สวัสดีค่ะ อาการท้องผูก คืออาการถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำ เป็นต้น โดยในหญิงตั้งครรภ์ก็มีโอกาสเป็นท้องผูกได้มากขึ้นการมีท้องผูก ทำให้อุจจาระแข็ง เป็นปัจจัยที่กระตุ้นให้เกิดการมีริดสีดวงทวาร ที่ก่อให้เกิดความเจ็บปวด ก็จะไม่อยากถ่าย กลายเป็นท้องผูกหนักมากขึ้นแนะนำการปรับพฤติกรรมด้วยการรับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืชก่อน ไม่ควรทานยาระบาย เพราะลำไส้จะเกิดความเคยชินต่อการใช้ยากระตุ้น ทำให้อาการยังคงเรื้อรังต่อไป หากอาการไม่ดีขึ้นจริงๆ การใช้ยาระบายเป็นครั้งคราวนั้นควรแจ้งให้สูตินรีแพทย์ที่ดูแลทราบ และเลือกยาที่เหมาะสมร่วมกัน ยังไม่ควรซื้อยามาทานเองในขณะนี้ค่ะ